CELEX: 32015D1928
Language: bg
Date: 2015-10-23 00:00:00
Title: Решение за изпълнение (ЕС) 2015/1928 на Комисията от 23 октомври 2015 година за прекратяване на антидъмпинговата процедура по отношение на вноса на някои видове алуминиево фолио с произход от Китайската народна република

27.10.2015   
            
            
               BG
            
            
               Официален вестник на Европейския съюз
            
            
               L 281/16
            
         РЕШЕНИЕ ЗА ИЗПЪЛНЕНИЕ (ЕС) 2015/1928 НА КОМИСИЯТА
   от 23 октомври 2015 година
   за прекратяване на антидъмпинговата процедура по отношение на вноса на някои видове алуминиево фолио с произход от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1), и по-специално член 9, параграф 1 от него,
   като има предвид, че:
   A.   ЗАПОЧВАНЕ НА ПРОЦЕДУРАТА
   
   
               (1)
            
            
               На 12 декември 2014 г. Европейската комисия („Комисията“) започна антидъмпингова процедура по отношение на вноса в Съюза на някои видове алуминиево фолио с дебелина, по-малка от 0,021 mm, без подложка, само валцувано, на рула с тегло, превишаващо 10 kg, с изключение на алуминиево фолио с дебелина, не по-малка от 0,008 mm и не по-голяма от 0,018 mm, на рула с широчина, непревишаваща 650 mm, с произход от Китайската народна република (КНР) и публикува известие за започване на процедурата в Официален вестник на Европейския съюз
                   (2).
            
         
               (2)
            
            
               Разследването беше започнато след получаването на жалба, подадена от шестима производители от Съюза („жалбоподателите“), които представляват над 25 % от общото производство в Съюза на продукта, предмет на разследването. Жалбата съдържа prima facie доказателства за наличието на вредоносен дъмпинг, които бяха достатъчни, за да дадат основание за започването на процедура.
            
         
               (3)
            
            
               Комисията уведоми жалбоподателя, другите известни производители от Съюза, известните производители износители в КНР, евентуалните производители в държавата аналог, известните вносители, дистрибуторите и други страни, за които е известно, че са засегнати, както и представителите на КНР за започването на разследването. На заинтересованите страни беше дадена възможност да представят становищата си в писмен вид и да поискат изслушване в срока, определен в известието за започване на процедурата.
            
         
               (4)
            
            
               Жалбоподателят, други производители от Съюза, производителите износители в КНР, вносителите и дистрибуторите изложиха становищата си. На всички заинтересовани страни, които поискаха да бъдат изслушани и приведоха състоятелни аргументи в подкрепа на искането си, бе предоставена такава възможност.
            
         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА
   
   
               (5)
            
            
               С писмо до Комисията от 20 август 2015 г. жалбоподателят официално оттегли своята жалба.
            
         
               (6)
            
            
               В съответствие с член 9, параграф 1 от основния регламент при оттегляне на жалба процедурите могат да бъдат прекратени, освен когато прекратяването не е в интерес на Съюза.
            
         
               (7)
            
            
               При разследването не бяха представени съображения, които да сочат, че такова прекратяване би било в противоречие с интереса на Съюза. Поради това Комисията сметна, че настоящото разследване следва да бъде прекратено. Заинтересованите страни бяха съответно информирани и им беше предоставена възможност да изразят становището си. В Комисията обаче не постъпи становище, което би било в потвърждение на това, че подобно прекратяване няма да е в интерес на Съюза.
            
         
               (8)
            
            
               Поради това Комисията стигна до заключението, че антидъмпинговата процедура по отношение на вноса в Съюза на някои видове алуминиево фолио с дебелина, по-малка от 0,021 mm, без подложка, само валцувано, на рула с тегло, превишаващо 10 kg, с изключение на алуминиево фолио с дебелина, не по-малка от 0,008 mm и не по-голяма от 0,018 mm, на рула с широчина, непревишаваща 650 mm, с произход от КНР следва да бъде прекратена без налагане на мерки.
            
         
               (9)
            
            
               Настоящото решение е в съответствие със становището на комитета, създаден съгласно член 15, параграф 1 от Регламент (ЕО) № 1225/2009,
            
         ПРИЕ НАСТОЯЩОТО РЕШЕНИЕ:
   Член 1
   Антидъмпинговата процедура по отношение на вноса в Съюза на някои видове алуминиево фолио с дебелина, по-малка от 0,021 mm, без подложка, само валцувано, на рула с тегло, превишаващо 10 kg, с изключение на алуминиево фолио с дебелина, не по-малка от 0,008 mm и не по-голяма от 0,018 mm, на рула с широчина, непревишаваща 650 mm, с произход от Китайската народна република, понастоящем класирано в код по КН ex 7607 11 19, се прекратява.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.
   
      Съставено в Брюксел на 23 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 22.12.2009 г., стр. 51.
   
      (2)  ОВ C 444, 12.12.2014 г., стр. 13.